Uashington, nderohen viktimat e komunizmit
Memoriali i viktimave të komunizmit në Uashington mbushet me kurora lulesh në nderim të atyre që humbën jetën nga regjimet diktatoriale në botë
Edhe këtë vit në kryeqytetin amerikan u nderuan viktimat e komunizmit në botë. Ceremonia këtë radhë përkon me 30 vjetorin e shembjes së murit të Berlinit dhe 70 vjetorin e krijimit të NATO-s. Në ceremoninë e zhvilluar në Uashington morën pjesë edhe përfaqësues të komunitetit shqiptaro-amerikan. Nderim i veçantë iu bë figurës së Dom Shtjefën Kurtit i cili në kohën e regjimit komunist në Shqipëri u pushkatua vetëm se pagëzoi një fëmijë. Dom Shtjefën Kurti është një nga 38 martirët shqiptarë që shpalli Vatikani dhe që u lumnua në vitin 2016. Siç njofton korrespondenti ynë Burim Goxhuli, të mbijetuarit e komunizmit vlerësojnë lartë figurën e tij dhe të gjithë të tjerëve që nuk iu nënshtruan diktaturës. Memoriali i viktimave të komunizmit në Uashington u rrethua të premten nga kurora lulesh. Ato u sollën nga përfaqësues të 50 misioneve diplomatike në SHBA, përfaqësues vendesh, që ishin nën regjimin komunist dhe organizata për të drejtat e njeriut. Viktimat e komunizmit u nderuan edhe nga Ambasada e Shqipërisë në SHBA me një kurorë lulesh dhe një minutë heshtje pranë statujës së ashtuquajtur Zonja e Lirisë. Po në këtë ditë, u kujtua edhe figura e Dom Shtjefën Kurtit, meshtari shqiptar që ishte viktimë e regjimit komunist në Shqipëri. Nipi i tij, Nikolin Kurti ka porositur një kurorë lulesh në emër të gjyshit të tij, të cilën në memorial e vendosi Drejtori i Qendrës Nënë Tereza në Nju Jork, Marian Cubi. "", thotë zoti Cubi. Dom Shtjefën Kurti, ishte lindur e rritur në Kosovë, por regjimi jugosllav e detyroi atë të kërkojë paqe në Shqipëri, të cilën nuk e gjeti. "", thotë Mark Memaqi, i mbijetuar i komunizmit në Shqipëri. Rasti i tij kishte tronditur në atë kohë shqiptarët e Amerikës, të cilët nëpërmjet demonstratave dënonin ekzekutimin e Dom Shtjefën Kurtit. "", thotë Paulin Mernaqaj, i mbijetuar i komunizmit në Shqipëri. Nderimi i viktimave dhe diskutimi për kohën e komunizmit, u shëron plagët të mbijetuarve të torturave që panë e përjetuan Shqipërinë e viteve 1944-1992. "", thotë Haxhi Dauti, i Këshillit Shqiptaro-Amerikan. "", thotë Tasim Ruko, i degës së organizatës "Vatra" në Tampa, Florida. Fondacioni i Memorialit të Viktimave të Komunizmit organizon çdo vit një ceremoni të tillë ku nderon figura të njohura të kohës.